Ръководството на Технически университет – Варна и Екипът за управление на Проект„*Модернизация на висшите училища: Технически университет - Варна, Технически университет - София, Технически университет - Габрово и Университет "Проф. д-р Асен Златаров", гр. Бургас“*, изпълняван съгласно договор №BG05M2OP001-2.016-0028-C01, финансиран по Оперативна програма "Наука и образование за интелигентен растеж", съфинансирана от Европейските структурни и инвестиционни фондове

**ОБЯВЯВА КОНКУРС**

за попълване на Управленския екип на проекта с “Експерт обществени поръчки” -- 1 (един) бр., на непълен работен ден (22 работни часа месечно). На класирания кандидат ще бъде предложен срочен трудов договор с максимална продължителност от 13 месеца.

**Кратко описание на длъжността “Експерт обществени поръчки”:**

* Подготовка на необходимата документация и процедури, свързани с провеждането на обществени поръчки, необходими за изпълнението на проекта, според нормативната уредба и изискванията на ОУ на НОИР;
* Цялостна организация и провеждане на обществените поръчки за нуждите на проекта;
* Участие като член на комисиите назначени за провеждане на обществените поръчки за нуждите на проекта;
* Предоставяне на устни и писмени консултации относно изискванията на ЗОП, законовите процедури, и изискванията на ОУ на НОИР, които трябва да се следват при изпълнението на обществените поръчки по проекта.
* Подпомагане изготвянето на отчетната документация, изискуема при отчитане на дейностите по проекта.

**Минимални изисквания за заемане на длъжността:**

* *Образование* - Висше образование,
* *Образователно-квалификационна степен* - „Магистър” в професионална област „Социални, стопански или правни науки” или еквивалентна,
* *Професионално направление* - „Право”, „Администрация и управление”, „Икономика”, или еквивалентни за чуждестранни участници или за дипломи, издадени от чуждестранни висши учебни заведения;
* *Професионален опит* – Опит при изпълнението на дейности, свързани с подготовката и провеждане на най-малко 2 (две) обществени поръчки по реда на ЗОП.
* *Специфични знания и умения* – Кандидати, притежаващи опит, свързан с участие при администрирането на проекти по Оперативна програма "Наука и образование за интелигентен растеж", ще бъдат предпочитани при равни други квалификации.

**Специфични изисквания към кандидатите за длъжността:**

* Компетентности и умения, необходими за подготовка на документи, свързани с провеждане на обществени поръчки според нормативната уредба и правилата на ОП НОИР;
* Компетентности и умения за работа с електронната система за провеждане на обществените поръчки (ЦАИС) и осъществяване на процедурите, регламентирани в ЗОП.
* Компетентности и умения, свързани със събиране и анализ на информация с цел верификация на информацията, предоставена от фирмите, кандидатстващи за изпълнители на обществените поръчки, и предоставяне на аргументирани предложения за избор на изпълнител.
* Компетентности и умения необходими за изготвянето на отчетна документация, свързана с отчитането на дейностите по проекта.

**Конкурсът с допуснатите кандидати ще се проведе на два етапа:**

* + Анализ на подадените документи за допустимост и селектиране на кратък списък от най-квалифицираните кандидати
  + Интервю с кандидатите селектирани в краткия списък.

**Необходими документи за участие в конкурсната процедура:**

1. Заявление до Ректора на ТУ-Варна за участие в конкурса.
2. Автобиография (CV) с актуална снимка, съгласно образецa на Програмата за Модернизация на ВУЗ (BG05M2OP001-2.016) публикуван на сайта проекта.
3. Декларация по чл. 17, ал. 2, т. 1 от НПКДС за обстоятелствата: че кандидатът е пълнолетен, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема определената длъжност – по образец публикуван на сайта проекта.
4. Декларация в съответствие с нормативните текстове от регламент (ЕС) 2016/679 на европейския парламент и на съвета (чл. 7) за съгласие за обработка на личните данни за целите на проекта – по образец публикуван на сайта проекта.
5. Копие от документи за придобити образователни степени и допълнителна професионална квалификация и специализации.
6. Копие от официални документи, които удостоверяват продължителността на професионалния опит (трудова книжка; осигурителна книжка и други).
7. Копие от документ за самоличност (само за справка).

**Място и срок за подаване на документите за участие в конкурса:**

Документите за участие в конкурса се представят в срок 7 (седем) календарни дни от публикуване на обявлението, и не по-късно от 15:00ч на **9 Септември 2021** г. Документите за участие в конкурса могат да се подават:

* Лично от кандидатите или техни упълномощени представители в Отдел „Човешки ресурси“. След проверка от Експерт „Човешки ресурси“ кандидатите регистрират заявленията си за конкурса в „Деловодство на ТУ-Варна“;
* Електронно, на емайл ([rectorat@tu-varna.bg](mailto:rectorat@tu-varna.bg)), при което проверката за коректност на документите и регистрацията в „Деловодство на ТУ-Варна“ ще се извърши служебно, без възможност за допълване или корекции.

Всички съобщения във връзка с провеждане на конкурсната процедура, както и образците надокументите се обявяват на сайта на ТУ-Варна в страницата на Проект BG05M2OP001-2.016-0028-C01 „Модернизация на висшите училища: Технически университет - Варна, Технически университет - София, Технически университет - Габрово и Университет "Проф. д-р Асен Златаров", гр. Бургас“ (<http://isr.tu-varna.bg/TUx4>).